Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву ГДП „БАНКОВИЋ“ доо, ххххх, Црна Трава МБ ххххх, ПИБ ххххх поднетог преко пуномоћника “CERBING“ доо – ххххх, Лесковац МБ ххххх, ПИБ ххххх, чији је законски заступник Милан Јовић, ххххх, Лесковац, ЈМБГ ххххх, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев ГДП „БАНКОВИЋ“ доо, ххххх, Црна Трава поднетог преко пуномоћника “CERBING“ доо – ххххх, Лесковац, чији је законски заступник Милан Јовић, ххххх, Лесковац, ЈМБГ ххххх, **за издавање локацијских услова за изградњу резервоара за нафту и гас на кп.бр.** **1175/1 КО Сува Морава**, **из разлога што се за предметну изградњу односно извођење радова не прибављају локацијски услови.**

**О б р а з л о ж е њ е**

ГДП „БАНКОВИЋ“ доо, ххххх, Црна Трава поднео је дана 16.08.2016.године захтев за издавање локацијских услова за изградњу резервоара за нафту и гас на кп.бр. 1175/1 КО Сува Морава, преко пуномоћника“CERBING“ доо – ххххх, Лесковац, чији је законски заступник Милан Јовић. У поступку прибављања локацијских услова електронским путем кроз обједињену процедуру, од стране имаоца јавних овлашћења – МУП, Сектор за ванредне ситуације, Врање утврђено је да је предметни објекат – станица за снабдевање моторних возила горивом, за коју се траже локацијски услови, већ изграђена на лицу места те да се ради о објекту изграђеном без грађевинске дозволе за који је потребно приступити озакоњењу објекта у складу са Законом о озакоњењу објеката („Службени гласник РС“ бр. 96/2015).

Сходно наведеном имаоц јавних овлашћења – МУП, Сектор за ванредне ситуације, Врање у предметном случају може поступити сходно члану 6. став 5. Закона о запаљивим и горивим течностима и запаљивим гасовима (Сл. Гласник РС“, број 54/2015) где је предвиђено да одобрење локације решењем издаје Министарство у складу са чланом 7. наведеног закона.

На основу свега напред наведеног, Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-1612-LOC-8/2016, заводни број 350-78/2016-04 дана 31.08.2016.године.**

 **РУКОВОДИЛАЦ,**

 **Љиљана Мујагић,дипл.просторни планер**